钦定古今图书集成/历象汇编/历法典/第127卷 > 《几何要法》〈明郑洪猷著〉 > 图
## 钦定古今图书集成/历象汇编/历法典/第127卷 > 《几何要法》〈明郑洪猷著〉 > 图

第十三界

两直线于同面行至无穷，不相离亦不相远，终不得相遇者，为平行线。如上甲乙丙丁两线。

第十四界

两几何，以几何相比之理为比例，“两几何”者，或两数，
或两线，或两面，或两体，各以同类大小相比，谓之比
例。若线与面，或数与线，此异类不为比例。若同类相
比，而不以几何，亦不为比例也。如白线与黑线，或有
穷之线与无穷之线，虽则同类，实无比例。有穷之线，
毕世倍之，不能及无穷之线故也。

凡比例有三种：有“数”之比例，有《量法》之比例，有《乐律》
之比例，本卷《论量法》之比例。

第十五界

比例相续不断，为“连比例”，其中率与前后两率递相